Barua kwa mhariri wa gazeti la jipe ukielezea athari za janga la korona

BARUA KWA MHARIRI WA GAZETI LA JIPE UKIELEZEA ATHARI ZA JANGA LA KORONA

SHULE YA MSINGI YA TUKI,
S.L.P 129,
BUNYORE.

02/02/2022.

KWA MHARIRI WA GAZETI LA JIPE,
S.L.P 506-7023,
NAIROBI.

Kwa Bw/Bi,

KUH:ATHARI ZA JANGA LA KORONA.

Janga hili la KORONA liliweza kutua nchini mwezi wa tatu mwaka wa 2020.
Ugonjwa huu umekithiri na kuenea kwa Kasi.Ugonjwa huu una athari tele .

Janga hili lilisababisha kufungwa kwa uchumi.Sehemu ambayo ni kitega
uchumi kuu Cha taifa ni shughuli za biashara.Ada zinazokusanywa kutoka
kwa wafanyibishara hutumika Kama ushuru ili kuendeleza shughuli za
taifa.

Korona iliweza kuathiri pakubwa sekta ya elimu.Baada ya ugonjwa huu
kuingia nchini,shule zote ziliweza kufungwa ili kuudhibiti msambao.Hali
hii ilifanya wanafunzi kusalia nyumbani kwao kwa muda mrefu.Baada ya
kurejea shuleni kalenda mpya za elimu ziliweza kuratibiwa.Wanafunzi
wameweza kusalia shuleni na kusoma kwa muda mrefu.Hili litasaidia kuweza
kushughulikia muda walio upoteza.

Janga hili pia limeweza kuyachukua maisha ya watu wengi.Wachochole wa
kipato Cha chini hawakuweza kumudu gharama ya juu ya matibabu .Bima ya
afya ilisaidia tu kwa kiasi kidogo zaidi.Wale ambao walikua na ndwele
zingine waliweza kuyapoteza maisha yao kwani kinga yao ya mwili ipo
chini.Wazee wakongwe pia walipoteza maisha yao.

Sekta ya uchukuzi pia iliathirika pakubwa.Magari yalidhibitiwa kusafiri
Kila eneo lanchi.Hali hii ilichangia kupanda kwa nauli mara dufu.Magari
haya yalibeba idadi kidogo kabisa ya wasafiri.Kanuni hizi ziliwekwa ili
kuudhibiti msambao wa ugonjwa huu.

Wananchi wengi walipoteza ajira zao.Baada ya uchumi wa nchi kufungwa
shughuli hazikuendelea Kama kawaida.Waajiri walishindwa kutumiza
majukumu yao ya kuwalipa wafanyikazi wao. Hivyo basi hawakua na budi ila
kuwapiga kalamu.

Mizozo ya kinyumbani iliongezeka maradufu.Familia ambazo hazikua
zimezoea kuketi pamoja zilipitia shida kwani Kila mtu wakati huu alikua
nyumbani.Vita viliweza kuzuka Kila Mara kwa sababu ya kutoelewana

Wananchi wengi ambao hawakua wamejitayarisha walikumbwa na msongo wa
mawazo.Wale ambao familia zao hazikutaka kuwaelewa waliathirika
zaidi.Baadi ya wananchi Hawa walikata tamaa na hata kujitia kitanzi.

Sekta za starehe na burudani pia ziliathirika pakubwa.Hasa vilabu na
majengo mengine ya kuuza vileo Majumba haya yalifunguliwa kwa muda
mchache hivyo basi mauzo yalikua duni.Wamiliki waliweza kukadiria hasara
kubwa.Mikahawa na hoteli hazikuweza pia kuuza vyema kwani pia hiyo
ilikadiria hasara tele.

Ugonjwa huu wa korona pia ulikuza ubunifu miongoni mwa wananchi.Wale
walipopoteza ajira walipaswa kutafuta mbinu mbadala ya kukimu mahitaji
yao ya Kila siku.

Janga hili pia liliweza kusabisha nafasi za ajira kuwepo.Wale
waliopoteza kazi walibuni mbinu mbadala na hata kuwaajiri wenzao.

Janga hili limeweza kuathiri Kila sekta no vyema Kila mja achukue jukumu
la kuchanjwa katika vituo vya kupewa chanjo hii.Pia ni vyema kufuata
kanuni za kuudhibiti ugonjwa huu.Kuosha mikono.Kuvaa barakoa .Kuepuka
misongamano.Kukaa umbali wa mita moja. Ni vyema kujikinga ili kuudhibiti
msambao wa ugonjwa huu.Hili litasaidia kurejelea hali ya kawaida kabla
ya kuja kwa ugonjwa huu.

Wako mwaminifu,

Sahihi